„Na osnovu članka 41. Zakona o predškolskom odgoju i obrazovanju („Narodne novine“ broj 10/97., 107/07. i 94/13.) i članka 54. Zakona o ustanovama („Narodne novine“ broj 76/93., 29/97., 47/99. i 35/08.), a nakon dobivene prethodne suglasnosti Gradskog vijeća Grada Pazina KLASA: 601-01/14-01/05 : URBROJ: 2163/01-03-02-14-8 od 22. svibnja 2014. godine, Upravno vijeće Dječjeg vrtića «Olga Ban» Pazin, na 28. sjednici održanoj 09. lipnja 2014. godine donosi

**IZMJENE STATUTA**

**Dječjeg vrtića «Olga Ban» Pazin**

**Članak 1.**

U Statutu Dječjeg vrtića «Olga Ban» Pazin („Službene novine Grada Pazina“ broj 31/13.) članak 10. mijenja se i glasi:

„U radu i poslovanju Vrtić koristi:

1. Pečat s grbom Republike Hrvatske, okruglog oblika, promjera 38 mm na kojem je uz obod natpis: REPUBLIKA HRVATSKA, DJEČJI VRTIĆ „OLGA BAN“, PAZIN, a u sredini je otisnut grb Republike Hrvatske.

Iznimno, u slučajevima u kojima bi uporaba pečata iz prethodnog stavka bila nepodesna, može se rabiti istovjetni pečat promjera 25 mm.

2. Pečat okruglog oblika, promjera 35 mm, na kojem je uz obod natpis: DJEČJI VRTIĆ «OLGA BAN», a u sredini PAZIN.

3. Štambilj pravokutnog oblika, dužine 34 mm i širine 14 mm, na kojem je upisan tekst DJEČJI VRTIĆ «OLGA BAN» PAZIN.

Svaki pečat i štambilj ima svoj broj.

 Odluku o broju pečata i štambilja donosi ravnatelj Vrtića.“

**Članak 2.**

Članak 11. mijenja se i glasi:

„Pečatom iz članka 10. stavka 1. točke 1. ovog Statuta ovjeravaju se javne isprave koje Vrtić izdaje i akti koje Vrtić donosi u okviru javnih ovlasti.

Pečatom iz članka 10. stavka 1. točke 2. ovog Statuta ovjeravaju se ostale isprave i akti u pravnom prometu i u odnosu prema tijelima državne uprave i jedinica lokalne i područne (regionalne) samouprave, te pravnim i fizičkim osobama.

Štambilj se upotrebljava za odgovarajuće administrativno-financijsko poslovanje Vrtića.

Način uporabe i čuvanja pečata i štambilja uređuje ravnatelj Vrtića o čemu donosi rješenje.

**Članak 3.**

Članak 41. mijenja se i glasi:

„Ravnatelja Vrtića, u slučaju privremene spriječenosti u obavljanju ravnateljskih poslova, zamjenjuje osoba iz reda članova Odgojiteljskog vijeća koju za to, u pravilu na prijedlog ravnatelja Vrtića odredi Upravno vijeće u roku od tri dana od početka spriječenosti ravnatelja Vrtića.

Upravno vijeće će za osobu koja zamjenjuje ravnatelja Vrtića odrediti člana Odgojiteljskog vijeća koji nije član Upravnog vijeća, uz prethodnu suglasnost te osobe.

Osoba iz stavka 2. ovoga članka ima prava i dužnosti obavljati one poslove ravnatelja Vrtića čije se izvršenje ne može odgađati do ravnateljeva povratka.

Upravno vijeće može u svakom trenutku odrediti drugu osobu da zamjenjuje ravnatelja Vrtića.“

**Članak 4.**

 Ove Izmjene Statuta stupaju na snagu osmog (8) dana od dana objave na Oglasnoj ploči Dječjeg vrtića «Olga Ban» Pazin, a objavit će se u Službenim novinama Grada Pazina i Općina Cerovlje, Gračišće, Karojba, Lupoglav, Motovun i Sv. Petar u Šumi.

KLASA: 012-03/14-01/01

URBROJ: 2163/01-09-14-4

Pazin, 09. lipnja 2014. **UPRAVNO VIJEĆE**

**DJEČJEG VRTIĆA «OLGA BAN» PAZIN**

 Predsjednica

 ***Irina Kivela Ukotić v.r.***

Ove Izmjene Statuta objavljene su na Oglasnim pločama Matičnog vrtića u Pazinu i na Oglasnim pločama Područnih vrtića u Cerovlju, Gračišću, Karojbi, Lupoglavu, Motovunu, Sv. Petru u Šumi i Tinjanu dana 12. lipnja 2014.g.

 Izmjene Statuta su stupile na snagu dana 20. lipnja 2014.

U Pazinu, 20. lipnja 2014.

 Ravnateljica

 Vesna Rusijan Ljuština, prof. v.r.